Tittelen pressefotograf ble tidligere mye brukt i Norge på fotografer som jobbet i avisene, men i dag er det vanligere å bruke tittelen fotojournalist. Overgangen henger sammen med opprettelsen av fotojournalistutdanningen ved Høgskolen i Oslo i 1995, som tok over etter Norsk Pressefotografskole. Det var viktig for utdanningen å definere fotojournalistikk til en egen form for journalistikk i bransjen, og tittelen var også fra før av veldig vanlig i amerikansk faglitteratur.